Yunusobod tumanida sodir bo‘lgan yo‘l-transport hodisasi oqibatida bir kishi jarohat oldi. Foto: IIBB axborot xizmati Ijtimoiy tarmoqlarda Toshkent shahar Yunusobod tumanida sodir bo‘lgan yo‘l-transport hodisasi aks etgan videotasvir tarqaldi. Poytaxt IIBB holat yuzasidan rasmiy ma’lumot taqdim etdi. Joriy yil 27 avgust kuni taxminan soat 00:30 larda Toshkent shahar, Yunusobod tumani, Amir Temur ko‘chasida yo‘l-transport hodisasi sodir bo‘lgan. Haydovchi, 1999 yilda tug‘ilgan D.M. “Lada” rusumli avtomashinani boshqarib ketayotib, haydovchi, 1998 yilda tug‘ilgan R.G. boshqaruvidagi “Kobalt” rusumli avtomashina bilan to‘qnashuv sodir etgan. Yo‘l-transport hodisasi oqibatida "Kobalt" avtomashinasi haydovchisi tan jarohatlari olib, shifoxonaga olib borilgan. Holat yuzasidan Toshkent shahar IIBB YHXB tomonidan tergovga qadar tekshiruv o‘tkazilmoqda.